Hann hafði hins vegar látið binda sig við mastur skipsins og bjargaði þannig lífi sínu . Í fleiri grískum goðsögnum er sagt frá uppruna sírenanna . Frásagnir af hafmeyjum má finna í þjóðtrú margra landa og þeirra er getið í ýmsum miðaldaritum . Sú trú er sögð fylgja þeim að það viti á storma sjáist þær í hafi , ennfremur er sagt að horfi þær í átt að skipi eða kasti að því fiskum þá má búast við miklu manntjóni . Þær eru þó yfirleitt hin verstu flögð og drápskvendi sem eiga það til , fyrir utan að seiða til sín sjómenn , að lokka til sín börn eða leggja bölvun yfir fjölskyldur . Um þessa sögu orti Heinrich Heine ( 1797 - 1856 ) sitt fræga ljóð um Lórelei sem hefst með orðunum : „ Ich weiss nicht , was soll es bedeuten “ sem í þýðingu Steingríms Thorsteinssonar ( 1831 - 1913 ) útleggst : „ Ég veit ekki af hvers konar völdum svo viknandi dapur ég er . “ Þá hefur danska ævintýraskáldið H.C. Andersen ( 1805 - 1875 ) gert Litlu hafmeyjuna ógleymanlega í sögu sinni . Til frekari fróðleiks má benda á bækurnar : Fabeldyr og sagnfolk eftir Bengt Holberg og Iørn Piø , Monsters of the Sea eftir Richard Ellis og The Encyclopedia of Monsters eftir Daniel Cohen . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .